கிறிஸ்டோபர் பவ்லனி அவருக்கு பத்து வயதிருக்கும் போது, கற்பனைப்பொருள் புத்தகங்களைப் படிக்கத் தொடங்கினார், ஆனால் அப்புத்தகங்களில் "தரமான எழுத்து இல்லாததால்" "ஆர்வங்குலைந்தார்". பவ்லனி அவருடைய பதினான்கு வயதில், அவரது நான்கு புத்தகங்களின் தொடரில் முதல் நாவலை எழுதத் தொடங்கினார், ஆனால் அவருக்கு என்ன செய்கிறோம் என்ற "யோசனை இல்லாததால்" சில பக்கங்களுக்கு மேல் எழுதமுடியவில்லை. இதனால் "எழுதும் கலை" பற்றி அனைத்தையும் படிக்கத் தொடங்கினார், பின்னர் மொத்த "இன்ஹெரிட்டன்ஸ் சைக்கிள்" புத்தகத் தொடரின் கதைக் களத்தையும் அமைத்தார். ஒரு மாதம் இத்தொடரைப் பற்றி திட்டமிட்ட பிறகு, "எராகன்" என்ற வரைவை கையால் எழுதத் தொடங்கினார். ஒரு ஆண்டிற்குப் பின்னர் இந்த வரைவை எழுதி முடித்தார், மேலும் பவ்லனி இந்த புத்தகத்தின் "உண்மையான" பதிப்பை எழுதத் தொடங்கினார். மற்றொரு ஆண்டை செலவழித்து அந்த வரைவை திருத்தியமைத்த பிறகு, பவ்லனியின் பெற்றோர்கள் இறுதியான கையெழுத்தப்படியைப் படித்தனர். அவர்கள் அதில் இருந்த செயற்றிறத்தை விரைவாக உணர்ந்து, அந்தப் புத்தகத்தை சுயமாக பிரசுரிக்க முடிவெடுத்தனர். இன்கிராம் என்ற பெரிய புத்தக மொத்த வியாபார நிறுவனத்தின் துணை நிறுவனமும், தேவையின் பேரில் அச்சிடும் நிறுவனமுமான லைட்னிங் சோர்ஸின் வழியாக "எராகனை" அவர்கள் அச்சிட்டனர். "இதனால் "எராகன்" சுயமாக பிரசுரிக்கப்பட்டது என்பது தெளிவானாலும், இன்கிராமுடன் லைட்னிங் சோர்ஸ் தொடர்பு கொண்டிருந்ததால் அமெரிக்காவில் ஆன்லைன் புத்தக விற்பனையாளர்கள் உள்ளிட்ட அனைத்து புத்தகக்கடைகளிலும், எந்தத் தரத்திலும், எந்த நேரத்திலும் கிடைக்கக்கூடியதாக உள்ளது" என பவ்லனி கூறுகிறார். பவ்லனி "எராகனின்" பதிப்பிற்காக ஒரு மேலட்டைக் கலையை உருவாக்கினார், அந்த மேலட்டையில் சப்ஹிராவின் கண்கள் இடம்பெற்றிருந்தது. இந்த புத்தகத்தினுள் ஒரு வரைபடத்தையும் அவர் வரைந்திருந்தார்.

பவ்லனியும் அவரது குடும்பமும், இந்தப் புத்தகத்தை விளம்பரப்படுத்த அமெரிக்கா முழுவதும் பயணம் மேற்கொண்டனர். புத்தகக்கடைகள், நூலகங்கள் மற்றும் பள்ளிகளில் 135 க்கும் மேலான உரையாடல்களை மேற்கொண்டனர், இதில் பலவற்றில் பவ்லனி வரலாற்று இடைகாலத்து ஆடையை உடுத்தியிருந்தார்; ஆனால் இந்தப் புத்தகம் அதிகமான கவனத்தைப் பெறவில்லை. பவ்லினி அதைப் பற்றிக்கூறுகையில், "ஒவ்வொரு நாளும் இடைவெளி ஏதும் இல்லாமல் என்னுடைய உடையில் மேசைக்குப் பின்னால் நான் நின்று கொண்டிருந்தேன் – நான் சிறப்பாக செய்தால் எட்டு மணி நேரங்களில் நாற்பது புத்தகங்களை விற்றேன். [...] இது மிகவும் அயர்வு நிலையுடைய அனுபவமாகும். நீண்ட தூரத்திற்கு என்னால் இவ்வாறு செயலாற்ற முடியவில்லை" என்றார். 2002 இன் கோடைகாலத்தில் அமெரிக்க நாவலாசிரியரான கார்ல் ஹியாசென், பவ்லனி உரையாடல் நிகழ்த்திய நகரங்களில் ஒன்றுக்கு விடுமுறைக்கு சென்றிருந்தார். அங்கு அவரது மாற்றாம் மகன், "எராகனின்" பிரதியை வாங்கினார், இதில் அவர் அந்தப் புத்தகத்தை "உடனடியாய் நேசித்தார்". இதை அவரது மாற்றாந் தந்தையிடம் காட்டினார், இந்தப் புத்தகத்தை அல்பிரட் ஏ. நாஃப்பின் பிரசுரிப்பு அகத்தின் பார்வைக்கு கார்ல் எடுத்துச் சென்றார். நாஃப்பின் செயற்குழு பதிப்பாசிரியரான மைக்கேல் ஃப்ரே, பவ்லனியையும் அவரது குடும்பத்தையும் அழைத்து, "எராகனை" நாஃப்பின் மூலமாக வெளியிட ஆர்வம் இருக்கிறதா எனக் கேட்டார். அதற்கு அவர்கள் ஒப்புக்கொண்டனர், மேலும் மற்றொரு திருத்தங்களுக்குப் பிறகு, ஆகஸ்ட் 2003 இல் "எராகனை" நாஃப் வெளியிட்டது. இந்தப் புதிய வெளியீட்டில் ஜான் ஜூடு பேலன்சர் வரைந்த புதிய மேலட்டை இடம்பெற்றது.

பின்புலம்
திரைப்படத் தழுவல்
கதைச் சுருக்கம்
எழுத்து மற்றும் வெளியீடு